CELEX: 62013FN0054
Language: sk
Date: 2013-05-31 00:00:00
Title: Vec F-54/13: Žaloba podaná 31. mája 2013 — ZZ/EHSV

20.7.2013   
            
            
               SK
            
            
               Úradný vestník Európskej únie
            
            
               C 207/64
            
         Žaloba podaná 31. mája 2013 — ZZ/EHSV
   (Vec F-54/13)
   2013/C 207/113
   Jazyk konania: francúzština
   
      Účastníci konania
   
   
      Žalobca: ZZ (v zastúpení: T. Bontinck a A. Guillerme, avocats)
   
      Žalovaný: Európsky hospodársky a sociálny výbor
   
      Predmet a opis sporu
   
   Zrušenie rozhodnutia EHSV, ktoré zamieta sťažnosť podanú žalobcom na základe článku 90 ods. 1 služobného poriadku s cieľom získať náhradu škody, ktorá mu vznikla z dôvodu údajného administratívneho prejavovania zaťatosti či dokonca obťažovania
   
      Návrhy žalobcu
   
   
               —
            
            
               zrušiť rozhodnutie generálneho tajomníka HSV z 3. októbra 2012 v rozsahu, v akom zamieta sťažnosť žalobcu z 5. júna 2012 smerujúcu k získaniu primeranej a rozumnej náhrady nemajetkovej ujmy, náhrady za poškodenie dobrej povesti a zdravia a náhrady za zásah do kariéry, ktoré mu vznikli, potvrdenej v nadväznosti na sťažnosť žalobcu z 24. októbra 2012 rozhodnutím z 22. februára 2013,
            
         
               —
            
            
               priznať žalobcovi náhradu jeho nemajetkovej ujmy a náhradu za poškodenie dobrej povesti a zdravia, ohodnotenú na 12 000 eur s výhradou zvýšenia alebo zníženia v priebehu konania,
            
         
               —
            
            
               priznať žalobcovi náhradu škody v súvislosti s kariérou, ktorá mu vznikla z dôvodu omeškania jeho povýšenia kvôli prebiehajúcim vyšetrovaniam a konaniam a to obnovením služobného postupu do platovej triedy AST 5 s výhradou vývoja v priebehu konania, a subsidiárne primeranou náhradou ohodnotenou na 41 403,09 eura s výhradou zvýšenia v priebehu konania,
            
         
               —
            
            
               zaviazať EHSV na náhradu trov konania.